kardosdrur/scandi-wiki huggingface dataset:
Summerbird

Summerbird er en dansk chokoladevirksomhed, der blev stiftet i 1986 i Assens af Mikael Grønlykke. 

Mikael Grønlykkes forældre, Sven og Lene Grønlykke havde i 1969 stiftet Løgismose-koncernen for at fremme kvalitetsmad. I 1980'erne blev parret mødt med ønsket om at få god chokolade som en del af sortimentet. Mikael Grønlykke gik derpå sammen med sin mor i gang med at udvikle en god dessertchokolade. Den første chokolade, der var klar til salg, havde form som en sommerfugl, hvilket gav firmaet sit navn. Firmaet havde i begyndelsen hjemsted på det nedlagte Haarby Mejeri lidt øst for Assens, men er siden flyttet til et nybygget domicil i det sydlige Assens.

Flere år senere besluttede man i firmaet at satse på økologi, og i 2014 var overgangen til dette gennemført. Summerbird har primært solgt sine produkter i Danmark, men er de seneste år også i begrænset omfang begyndt at eksportere sine produkter.

Referencer 

Assens
Konfekturevirksomheder i Danmark
Det Gyldne Tårn

Det Gyldne Tårn er med sine 63 meter én af de højeste forlystelser i Tivoli. Det er bygget af S&S Worldwide i 1999, der gerne ville have kaldt forlystelsen for "Turbo Drop".

Data 
 Højde: 63 m
 Faldets højde: 55 m
 Maksimum passagerantal pr tur: 12
 Alder: Fra 1999
 Max G-påvirkning: -1g

Referencer

Eksterne henvisninger 

 Tivolis officicielle hjemmeside 
 Tivoli TV
 Åbning af Tivoli Food Hall 2017

Tivoli
Forlystelser
Etableret i 1999
Rådstueskriver

Rådstueskriver kaldtes tidligere den embedsmand, som i købstæderne forestod magistratens virksomhed vedrørende skriverforretninger, både retsskriverforretningerne ved rådstueretten og det skriveri, som stod i forbindelse med dens øvrighedshandlinger. 
Rådstueskriveren kunne være den samme som byskriveren. 

Embedet eksisterede endnu ved retsplejelovens ikrafttræden 1919 i forskellige købstæder, dog ikke som noget selvstændigt embede, men forbundet med byfogedembedet, men det er siden forsvundet.

Kilde
 "Raadstueskriver" i Salmonsens Konversationsleksikon, bind 19, side 804 af professor P.J. Jørgensen

Eksterne henvsinger
 "Rådstueskriver" hos Ordnet.dk

Historiske embeder
Historiske Retspersoner
Danmarks historie
Schelde (slægt)

Slægten Schelde er en dansk landmandsslægt, der stammer fra Harte Sogn, hvor den kan spores tilbage til 1573, hvor selvejerbonde Peder Schield ejede Bangaard. Slægtsnavnet Schelde har haft flere forskellige stavemåder gennem tiden, f.eks. Schield, Skielde og Skelde. Hvorfra navnet stammer vides ikke, men der findes flere forskellige teorier om dets oprindelse. En teori går ud på, at navnet stammer fra byen Skelde på Broagerland ved Als, som på tysk staves "Schelde". Længere tilbage i tiden, hvor navnet stavedes Skelde, har man formentlig fortysket navnet, så det dermed er blevet til Schelde. En anden teori går ud på, at en hollandsk soldat strandede ude for den jyske vestkyst og gik i land. 

Navnet stavedes Schelde siden 1701, hvor Niels Pedersen Schelde blev født.

Eksterne henvisninger 
Gunner Jermiin Nielsen: Min slægt, http://www.slaegt.jermiinnielsen.dk

Slægter fra Danmark
Fælles Mål

Fælles Mål er nationale og bindende mål for, hvad eleverne skal lære i den danske folkeskoles fag, fordelt på alle klassetrin.

De blev introduceret i slutningen af 1990'erne ved daværende undervisningsminister Margrete Vestager under navnet Klare Mål. I 2003 blev de omdannet til Fælles Mål og blev bindende for, hvad eleverne skulle kunne fagligt trin for trin, og de blev senere revideret i 2009.

I august 2015 blev der, i forbindelse med folkeskolereformen, indført nye Fælles Mål, som var en præcisering og forenkling af de tidligere. Hvor de tidligere Fælles Mål tog udgangspunkt i, hvad undervisningen skulle indeholde, er de forenklede Fælles Mål læringsmål, der tager udgangspunkt i elevernes læringsudbytte. Forenklede Fælles Mål består af fagformål, kompetencemål og færdigheds- og vidensmål, og i alle fag indgår tre tværgående emner: it og medier, sproglig udvikling og innovation og entreprenørskab.

Referencer 

Folkeskolen
Gamle Grønholt Vang

Gamle Grønholt Vang er en skov i Fredensborg Kommune. Skoven er fredskov. Skoven består overvejende af rødgran og bøgeskov. Skovens størrelse er 237,7 ha.

Geologi og jordbund 
Skoven ligger i et morænelandskab fra sidste istid, til dels med dødisrelief. Jornbunden er præget af sand og grus. I Lygtemose findes postglaciale aflejringer af tørv.

Plantevækst 
Skoven er domineret af bøg, eg og rødgran.

Mindre områder er beplntet ær, birk, ask, sitka og normannsgran.

Fredninger m.m. 
Egentlige fredninger er ikke foretaget.

Skoven er fredsskov. I skoven ligger Grønholt voldsted.

Anvendelse 
Skoven er produktionsskov.

Skoven fungerer også som ekstensiv udflugtsskov.

Noter

Litteratur 
 

Statsskove i Danmark
Skove i Fredensborg Kommune
Sakskøbing Å

Sakskøbing Å er en dansk å på Lolland. Den udspringer tæt på Store Musse og har udmunding i Sakskøbing Fjord i Sakskøbing. Åen er cirka 16 km lang.

Åen har to lidt større tilløb, henholdsvis ved Døllefjelde og nord for Kartofte. På det sidste stykke af åen hen mod udmundingen er åens bredde i gennemsnit på 3,7 m.

Voldstedet Gabmindeager Slot ligger ved åen i den nordlige del af Holmeskov.

Referencer 

Vandløb i Danmark
Himmelskibet (magasin)

Himmelskibet er et trykt magasin om det fantastiske, som indeholder dansk-skrevne noveller, artikler om forfattere, populærvidenskab m.v., nyheder om film, tv, tegneserier, bøger og forfattere samt anmeldelser af bøger, tegneserier, DVD’er o.a. med fokus på det fantastiske.

Himmelskibet udkommer fire gange om året, og hvert nummer er på 52-56 sider med farveomslag af danske kunstnere. Himmelskibet er skrevet og produceret af ulønnede danske fans. I hvert nummer er tillige 3-4 sider med nyheder og kalender for medlemmerne af foreningen Fantastik.

Arbejdet med at redigere Himmelskibet deles mellem en gruppe redaktører, der skiftes til at redigere bladet.

Eksterne henvisninger 
 Himmelskibets hjemmeside

Tidsskrifter fra Danmark
Amisfolket

Amis (; også Ami eller Pangcah) er en Austronesisk etnisk gruppe fra Taiwan. De taler amis, et austronesisk sprog, og er et af de 16 officielt anerkendte folk af taiwanesisk oprindelse. Det traditionelle område, hvor amisfolket bor, er den lange, smalle dal mellem Centralbjergene og Kystbjergene (Huatungdalen), kystområdet ved Stillehavet øst for Kystbjergene og Hengchun halvøen.

I 2014 bestod Amisfolket af 200.604 personer. Dette var omtrent 37 % af hele Taiwans oprindelige befolkning, hvilket gør dem til den største gruppe af oprindelige taiwanesiske folkeslag. Amisfolket bor ude ved kysterne og ernærer sig især af fiskeri. De er traditionelt gruppet efter kvindelinjen. Traditionelle amis-landsbyer var relativt store for oprindelige folk, typisk med 500-1.000 beboere. I dagens Taiwan befolker amisfolket også hovedparten af "storby-oprindelige folk" og har udviklet mange bysamfund over hele øen. De seneste årtier har amis også giftet sig exogamt med han-taiwanesere og med andre oprindelige folkeslag fra Taiwan.

Identitet og klassifikation 
Generelt identificerer amisfolket sig selv som Pangcah, som betyder "menneske" eller "folk af vores slags." Men i dagens Taiwan er ordet Amis meget mere udbredt. Dette navn kommer fra ordet amis, der betyder "nord." Der ikke enighed blandt forskere om baggrunden for at bruge betegnelsen "amis" om Pangcah. En antagelse går på, at det oprindelig blev brugt af Puyuma, når de omtalte Pangcah, fordi Pangcah boede nord for dem. En anden teori er, at de folk, der boede på Taitungsletten, omtalte sig selv som "amis", fordi deres forfædre kom fra nord. Sidstnævnte forklaring er medtaget i Banzoku Chōsa Hōkokusho, og indikerer, at dette muligvis stammer fra det, der af antropologer klassificeres som Falangaw Amis, en Amis-gruppe, der bor i nutidens Chenggong til Taitung-sletten. Deres nærmeste genetiske slægtninge ser ud til at være filippinere.

Ifølge Taiwanese Aboriginal History: Amis, klassificeres amis i fem grupper:

 Nordlige gruppe (bor på Chihlai/Hualien-sletten).
 Midt-gruppen (bor vest for Kystbjergene).
 Kystgruppen (bor øst for Kystbjergene).
 Falangaw gruppen (bor i Chenggong og på Taitung-sletten).
 Hengchun gruppen (bor på Hengchun-halvøen).

En sådan klassificering, uanset om den er bredt accepteret, er hovedsagelig baseret på geografisk udbredelse og etnisk migration. Det passer ikke sammen med de observerede forskelle i kultur, sprog og kropslig udseende.

Referencer 

Folkeslag i Taiwan
Han nyeohaksaengeui ilgi

Han nyeohaksaengeui ilgi (; ; ) er en nordkoreansk film fra 2006. Filmen er i dag forbudt i Nordkorea.

Handling 

Den nordkoreanske teenagepige Su-ryeon (Pak Mi-hyang) bor sammen med sin mor, far og søster på landet i et lille hus. Faren er ofte bortrejst for at forske som computeringeniør, mens moren er bibliotekar og oversætter videnskabelige artikler for faren. Søsteren håber på at kunne gøre karriere som fodboldspiller. Su-ryeon skammer sig over sin familie - bl.a. er hun ked af sin madpakke, der ikke er lige så speciel som hendes klassekammeraters - og hun vil hellere bo i en lejlighed i byen.

Da faren får et videnskabeligt gennembrud og bliver hædret, forstår hovedpersonen endelig hans valg.

Produktion 
Angiveligt var den nordkoreansk leder Kim Jong-Il meget involveret i produktionen. Filmen blev lavet til at appellere særligt til den yngre generation. Filmen blev vist i september 2006 på Pyongyang International Film Festival. For Pak Mi-hyang var filmen hendes første hovedrolle.

Modtagelse 
I Nordkorea så otte millioner filmen i biografen eller omkring en fjerdedel af befolkningen. På IMDb er filmen bedømt til 4,8/10 baseret på 140 anmeldelser. Rotten Tomatoes giver filmen 2,8/5 på baggrund af 110 anmeldelser, hvor 18 % af anmeldelser giver filmen 3,5/5 eller højere.

På trods af Kim Jong-Ils involvering er filmen ifølge en artikel fra d. 22. juli 2016 nu forbudt. Journalistens kilde spekulerer på, om forbuddet skyldes den relativt realistiske fremstilling af livet i Nordkorea.

Eksterne henvisninger

Kildehenvisninger 

Film fra Nordkorea
Film fra 2006
Sym-fo-19

Sym-fo-19 er et studiealbum udgivet af Hardinger Band først på cd d. 3. november 2017 og siden på LP i december samme år. Albummet består af numre med melodier af Shu-bi-dua-demoer fra 1970'erne, 1980'erne og 1990'erne, tilsat nyere sangtekster. Ifølge bandets hovedmand Michael Hardinger er Sym-fo-19 ment som en afrunding af og et endegyldigt farvel til Shu-bi-dua-epoken.

I januar 2018 havde albummet solgt guld.

Spor

Referencer

Eksterne henvisninger 
 Hardinger Band – Sym•fo•19

Album fra 2017
Rockalbum fra Danmark
Shu-bi-dua
Sankt Nikolaj Vej

Sankt Nikolaj Vej er en gade på Frederiksberg i København, der går fra Falkoner Allé til Hostrupsvej. Gaden er opkaldt efter den katolske helgen Sankt Nikolaj omkring 1871, men det vides ikke hvorfor.

Gaden er en sidegade med en blanding af ældre og yngre etageejendomme med enkelte forretninger og virksomheder. På den nordlige side ligger funkis-beboelsesejendommen Hostrups Have, der blev opført i 1935-1936 efter tegninger af Hans Dahlerup Berthelsen. Den er opkaldt efter forfatteren Jens Christian Hostrup (1812-1892), der havde boet i den nærliggende landejendom Rolighed. Bebyggelsen ligger der, hvor bomuldsvæveriet De Rubenske Fabrikker tidligere lå. I nr. 4 ligger OK-Centret Prinsesse Benedikte med 56 plejeboliger til ældre med demenssygdomme.

Noter 

Gader på Frederiksberg
Peng Liyuan

Peng Liyuan (født den 20. november 1962) er en kinesisk sanger, der er gift med den nuværende kinesiske præsident Xi Jinping. Peng kaldes den kinesiske førstedame af kinesiske medier.

Peng Liyuan er født i Yuncheng Shandong-provinsen. Peng blev medlem af Folkets Befrielseshær i 1980 som menig soldat. På grund af sit sangtalent har Peng været på turnéer blandt frontlinjesoldater for at øge troppernes moral under de kinesisk-vietnamesiske grænsekonflikter.  Efterhånden steg hun til rang af generalmajor.

I januar 2010 røbede David Bowie, hvilken musik han havde lyttet mest til den sidste måned. Det ene musikstykke var Pengs Embroidering Pouch, der blev spillet meget i Kina.  Et ubemandet kinesisk rumskib, som i 2014 gik omkring Månen, medbragte et udvalg af kinesisk musik, deriblandt en sang af Peng, kaldt I håbets eng.

Referencer 

Personer fra Kina
Personer fra Beijing
Des Asmussen

Des Asmussen (egl. Andreas Asmussen; født 17. juli 1913, død 24. maj 2004) var en dansk tegner. Han er kendt for talrige illustrationer og var bror til Svend Asmussen.

Eksterne henvisninger 
 

Tegnere fra Danmark
At My Most Beautiful

"At My Most Beautiful" er en sang af det amerikanske alternative rockband R.E.M., og den blev udgivet i 1999 som den tredje single fra albummet Up, der var udkommet året før. Mens sangen blev skrevet lagde gruppen mærke til en lighed med the Beach Boys' arbejde, og prøvede med vilje at få den til at ligne bandets musik. Forsanger Michael Stipe stræbte efter at få teksten til at blive den mest romantiske han nogensinde havde skrevet, og den klaver-baserede ballade blev R.E.M.'s første ligefremme kærlighedssang. Sangen nåede nummer 10 på UK Singles Chart.

Spor 
Alle sange er skrevet af Peter Buck, Mike Mills og Michael Stipe med mindre andet er indikeret.

CD
 "At My Most Beautiful" (Radio Remix)
 "The Passenger" (Live, Later with Jools Holland – BBC Radio Theatre, London) (Iggy Pop)
 "Country Feedback" (Live, Later with Jools Holland – BBC Radio Theatre, London) (Bill Berry, Buck, Mills, and Stipe)

Japanse 3" CD
 "At My Most Beautiful" (Live, Later with Jools Holland – BBC Radio Theatre, London)
 "So. Central Rain (I'm Sorry)" (Live, Later with Jools Holland – BBC Radio Theatre, London) (Berry, Buck, Mills, and Stipe)

Hitlister

Referencer 

R.E.M. sange
Sange fra 1999
Vietnamesiske uafhængighedserklæring

Vietnamesiske uafhængighedserklæring  () blev skrevet af Hồ Chí Minh og annonceret offentligt på Ba Đình i Hanoi den 2. september 1945. Det førte til Vietnams uafhængighed.

Da Japan besatte Vietnam under anden verdenskrig, fik franskmændene lov til at forblive og udøve en vis indflydelse. Ved krigens ende i august 1945 blev der skabt et magtvakuum i Vietnam. Ved at udnytte dette lancerede Việt Minh "Augustrevolutionen" over hele landet for at beslaglægge kontorer. Kejser Bảo Đại abdicerede den 25. august 1945 og sluttede Nguyễn-dynastiet. Den 2. september 1945 erklærede Ho Chi Minh, leder af Viet Minh, Vietnams uafhængighed under det nye navn i Den Demokratiske Republik Vietnam (DRVN) i en tale, hvor han påberåbte sig USA's uafhængighedserklæring og den franske revolutions Erklæring om menneskets og borgerens rettigheder.

Vietnam blev en koloni af Frankrig i slutningen af det 19. århundrede, men i anden verdenskrig besatte Japan Vietnam. I løbet af denne periode bekæmpede Viet Minh en guerillakrig mod japanerne og var i en grad støttet af amerikanerne i 1945 via Office of Strategic Services.

Referencer 

Uafhængighedserklæring
Herrens Veje

Herrens Veje er en dansk tv-serie i 10 afsnit produceret i 2017 og yderligere 10 i 2018 af Danmarks Radio. Seriens hovedforfatter er Adam Price.

Priser 
Den fik prisen som årets tv-serie ved Robert-prisen 2018. Ved samme lejlighed vandt Lars Mikkelsen prisen i kategorien Årets mandlige hovedrolle - tv-serie og Ann Eleonora Jørgensen i kategorien Årets kvindelige hovedrolle - tv-serie.

Lars Mikkelsen fik en Emmy for bedste mandlige hovedrolle ved prisuddelingen 19. november 2018.
Serien vandt ved The International Drama Awards i London en pris i kategorien "Bedste ikke-engelsksprogede dramaserie".

Medvirkende 
 Johannes Krogh, provst: Lars Mikkelsen
 Elisabeth Krogh, Johannes' kone: Ann Eleonora Jørgensen
 Kristian Krogh, Johannes' søn: Simon Sears
 August Krogh, Johannes' søn: Morten Hee Andersen
 Emilie, Augusts kone: Fanny Louise Bernth
 Liv, violinist: Yngvild Støen Grotmol
 Svend, kirketjener: Joen Højerslev
 Monica Ravn, ny biskop: Laura Bro
 Ursula, graver: Patricia Schumann
 Simon Andreasen, provstisekretær: Mathias Flint
 Lotte, præst: Maj-Britt Mathiesen
 Naja, organist: Johanne Dal-Lewkovitch
 Nete, menighedsrådsformand: Solbjørg Højfeldt
 Mark, Kristians ven: Joachim Fjelstrup
 Amira, Marks kæreste: Camilla Lau
 Daniel, psykiater: Lars Ranthe
 Walid, Amiras eksmand: Hadi Ka-koush

Referencer

Eksterne henvisninger 
 

Dramaserier fra Danmark
Danske tv-serier fra 2010'erne
Søndagsserier på DR
Læremiddeltjek

Læremiddeltjek er en model, som kan bruges til analyse og vurdering af læremidler. Der findes to varianter af modellen. Den ene variant viser sig som en allerede gennemført vurdering af et læremiddel. Den anden variant er en tom skabelon, som kan bruges til individuel analyse og vurdering. Modellen indeholder seks parametre som et læremiddel kan vurderes og karakteriseres ud fra. Disse seks parametre er:
 
 Tilgængelighed
 Progression
 Differentiering
 Lærerstøtte
 Sammenhæng
 Legitimitet

Modellen udgøres endvidere af to lag, som analysen tager udgangspunkt i. I det første lag illustreres en samlet vurdering af et læremiddel. I det andet lag karakteriseres læremidlet mere konkret ud fra de seks parametre.

Undervisningsmaterialer
Burgess Meredith

Oliver Burgess Meredith (født 16. november 1907, død 9. september 1997) var en amerikansk skuespiller, instruktør, producent og forfatter i teater, film og tv. Aktiv i mere end seks årtier, Meredith er blevet kaldt "en virtuos skuespiller" og "en af de mest vellykkede skuespillere i århundredet".

Referencer

Eksterne henvisninger 

 

Skuespillere fra USA
Filminstruktører fra USA
Filmproducere fra USA
Manuskriptforfattere fra USA
Personer fra Cleveland
Amerikanere i 1900-tallet
Oscar-nominerede skuespillere
Louis Sylvester Larsen

Louis Sylvester Larsen (født 7. april 2000) er en dansk skuespiller. 
Født og opvokset på Frederiksberg, startede Larsen sin karriere ved at optræde som "DJ" i kult-serien "Pendlerkids". Her spillede han den nørdede Tobias. Han fik sin filmdebut i 2016 i krimi-thrilleren Flaskepost fra P. Her spillede han narkovraget Trygve. Han har studeret fysik og matematik på Rysensteen Gymnasium, og fokuserer i øjeblikket på sin skuespillerkarriere.

Eksterne henvisninger 
 

Skuespillere fra Danmark
Jack Warden

Jack Warden (født 18. september 1920, død 19. juli 2006) var en amerikansk karakterkuespiller i film og på tv. Han blev to gange nomineret til en Oscar for bedste mandlige birolle - for Shampoo (1975), og Himlen må vente (1978). Han modtog en BAFTA-nominering til den tidligere film, og vandt en Emmy for sin præstation i Brian's Song (1971).

Eksterne henvisninger 

 

Skuespillere fra USA
Personer fra Newark
Amerikanere i 1900-tallet
Amerikanere i 2000-tallet
Oscar-nominerede skuespillere
Chris Sarandon

Christopher Sarandon Jr. (/səˈrændən/; født 24. juli 1942) er en amerikansk skuespiller og stemmeskuespiller, der er kendt bedst for at spille Prins Humperdinck i filmen Prinsessen og de skøre riddere, vampyren Jerry Dandrige i Gysertimen og detektiven Mike Norris i første film af Barneleg-serien og for at stemmeligge Jack Skellington i The Nightmare Before Christmas. Han blev nomineret til en Oscar for bedste mandlige birolle for sin præstation som Leon Shermer i En skæv eftermiddag.

Filmografi 
 Prinsessen og de skøre riddere – 1987

Eksterne henvisninge 

 

Skuespillere fra West Virginia
Amerikanere i 1900-tallet
Amerikanere i 2000-tallet
Oscar-nominerede skuespillere
Michael Shannon

Michael Corbett Shannon (født 7. august 1974) er en amerikansk skuespiller og musiker. Han har været nomineret to gange til en Oscar for bedste mandlige birolle for sine præstationer i Revolutionary Road (2008) og Natdyr (2016), yderligere tjene Screen Actors Guild Award- og Golden Globe Award-nomineringer for sin præstation i 99 Homes (2014). Han modtog en Tony Award-nominering for bedste skuespiller i et skuespil for Long Day's Journey into Night (2016).

Filmografi 
 The Shape of Water (2017)
 Knives Out - Var det mord? (2019)

Referencer

Eksterne henvisninger 

 

Skuespillere fra USA
Personer fra Lexington
Amerikanere i 1900-tallet
Amerikanere i 2000-tallet
Oscar-nominerede skuespillere
Havelok the Dane

Havelok the Dane (Lay of Havelok the Dane eller Havelok) er en middelengelsk ridderroman om den dansk-engelske sagnkonge Havelok. Historien er en del af engelsk middelalderlitteratur (the English Matter). Titlen er  også kendt i to tidligere anglonormanniske versioner. De fleste forskere placerer tilblivelsen af værket Havelok the Dane mellem 1280 og 1290. Navnet Havelok ses i litteraturen stavet på varierende måder, heriblandt som "Haveloc", "Havelock" og "Aybloc".

Eksterne kilder/henvisninger 

Litteratur fra middelalderen
Litteratur fra England
Peter Firth

Peter Macintosh Firth (født 27. oktober 1953) er en engelsk skuespiller. Han er bedst kendt for sin rolle som Sir Harry Pearce i BBC-serien One Show Spooks; han er den eneste skuespiller, der har optrådt i hver episode af showets ti-seriens levetid. Han har givet et utal af yderligere tv- og filmoptrædener, især som Alan Strang i Equus (1977), der indbragte ham en Golden Globe- og Oscar-nominering for rollen.

Filmografi

Tv 
 Victoria (2016)

Eksterne henvisninger 

 

Skuespillere fra England
Personer fra Bradford
Briter i 1900-tallet
Briter i 2000-tallet
Oscar-nominerede skuespillere
Atayalfolket

Atayal (), også kendt som Tayal og Tayan, er en indfødt gruppe af Taiwanesiske urfolk. I 2014 udgjorde antallet af personer blandt Atayalfolket 85.888. Dette svarede omtrent til 15,9% af Taiwans totale population af urfolk, hvilket gjorde dem til den tredjestørste urfolkgruppe i Taiwan.

Genetik 
Taiwan har været hjemsted for flere grupper af austronesiske urfolk siden før 4.000 f.Kr. Genetiske analyser antyder, at de forskellige befolkningsgrupper kan have forskellig oprindelse, de kan stamme fra fastlandsasien og have udviklet sig isoleret fra hinanden. Atayalfolket menes at have indvandtet til Taiwan fra Sydkina eller Sydøstasien. Genetiske studier har også vist ligheder mellem Atayal og andre folk i Filippinerne og Thailand, og i mindre grad med Sydkina og Vietnam. Atayal er genetisk forskellige fra Amisfolket, der er den største gruppe af urfolk i Taiwan, og er også forskellig fra Han-folket, hvilket tyder på, at disse to folk har holdt sig ret meget for sig selv og ikke blandet sig med folk fra den anden gruppe. Studier af Mitochondrial DNA (mtDNA) polymorfismer antyder migration fra oldtiden af to linjer af de forskellige folkeslag ind i Taiwan for omtrent 11.000-26.000 år siden. Nutidens folk har dog blandet sig meget med de tilflyttede Han-kinesisere.

Nylige DNA studier viser, at Lapitafolket og nutidens polynesere har fælles herkomst med Atayal og Kankanaeyfolket i det nordlige Filippinerne.

Atayal er synligt anderledes end Han-kineserne i Taiwan. Blandede ægteskaber med kinesere har også medført et signifikant antal af atayal-kinesere af blandet herkomst, eksempler på dette er kendte folk som Vivian Hsu, Vic Zhou, Yuming Lai, Kao Chin Su-mei.

Atayal i nutiden 

Atayalfolket i Taiwan bor i det centrale og nordlige Taiwan. Den nordligste landsby er Ulay (Wulai på kinesisk), ca. 25 kilometer syd for den centrale del af Taiwans hovedstad, Taipei. Navnet Ulay stammer fra /qilux/, varmt, på grund af de varme kilder ved flodbredden.  Wulai Atayal Museum, som ligger i byen, har historiske og kulturelle ting fra atayalfolket.

De seneste år, efter år 2000, er specielt det kristne samfund i Smangus blevet en kendt turisattraktion, der eksperimenterer med kommunalisme.

Referencer 

Folkeslag i Taiwan